靈芝宫
作者：郭祥正
朝代：宋

paragraphs: 靈芝宫，乃在滄海之上，白雲之中。
樓閣縹緲金間碧，玉花露濕香隨風。
寒光長瑩别有月，笙簫間作春冲融。
來時不記夢中路，覺後唯聞長樂鐘。
神仙誰云與世隔，暫游復返精誠通。
倐然物化豈真往，舉杯彷彿聲傳空。
蓬萊異館信非妄，羅池廟食今猶豐。
仕途機穽了可畏，天地雖廣身不容。
低催至死寄僧榻，曠達一念超樊籠。
揮毫不似人間世，想見光焰如長虹。